  Майя Бывальцева Ижкарысь Валтӥсь мечетез усьтонэ Уфаысь лыктоз Россиысь Вылӥ муфтий Талгат-хазрат Таджуддин. Карл Маркс урамын 2003-тӥ арысен пуктӥськись объектэз 10-тӥ гудырикошконэ усьтозы. Мечетез лэсьтонъя фондлэн тӧроез Нагим-хазрат Каюмов вылэ чӧлскыса, со сярысь ивортэ карлэн пресс-службаез. Ужрад кутскоз 11 часын, 12 час 45 минутэ оскисьёс вӧсяськыны кутскозы. Собере ваньзэсты пловен но чаен утялтозы, куноос мечетьлэсь пушсэ учкыны быгатозы. Усьтэм бере отын котькуд нунал но праздникъёсы намазъёс ортчылозы, озьы ик пятницае джумга-намаз. Мечете огдыре 1 сюрс адями тэроз. Нялтас вераса, ужъёсты быдэстыны чакламын вал 2016-тӥ арын мусульманъёслэн одӥгез валтӥсь праздниксылы — Курбан-байрамлы. Со хаджез — Меккае паломничествоез йылпумъян луэ. Таяз арын хадж кутскоз 10–11 куарусёнэ. Тегъёс: Мерлык Ижкар Ислам Удмуртия вӧсьлык мечеть  